নাসেরবাদ ( "at-Tayyār an-Nāṣṣarī") হল জামাল আবদেল নাসেরের চিন্তাধারার উপর প্রতিষ্ঠিত সমাজতান্ত্রিক আরব জাতীয়তাবাদী রাজনৈতিক আদর্শ। নাসের ছিলেন মিশরীয় বিপ্লব ১৯৫২ এর দুই প্রধান নেতার অন্যতম এবং মিশরের দ্বিতীয় রাষ্ট্রপতি। নাসেরবাদে অভ্যন্তরীণ ও আন্তর্জাতিক বিষয়াদি অন্তর্ভুক্ত এবং এর উপাদানে আরব সমাজবাদ, প্রজাতান্ত্রিকতা, জাতীয়তাবাদ, সাম্রাজ্যবাদবিরোধীতা, বৈশ্বিক সৌহার্দ উন্নয়ন ও আন্তর্জাতিক জোটনিরপেক্ষতা রয়েছে। ১৯৫০ ও ১৯৬০ এর দশকে নাসেরবাদ ছিল আরব বিশ্বের সবচেয়ে গুরুত্বপূর্ণ রাজনৈতিক আদর্শগুলোর অন্যতম। বিশেষত ১৯৫৬ সালে সুয়েজ সংকটের পর এর প্রভাব দেখা দেয়। স্নায়ুযুদ্ধের সময় আফ্রিকার অন্যান্য অংশ ও উন্নয়নশীল বিশ্বে এর প্রভাব দেখা যায়।